Държавен вестник, бр. 105, 2011 г., стр. 35

БРОЙ  105	
Д Ъ Р Ж А В Е Н  В Е С Т Н И К 	
СТР.  35  
3. Създава се ал. 3:
„(3) Комисията може с решение да спре или 
отложи предоставянето на услуга или пакет 
услуги, когато това би довело до съществено 
нарушение на конкуренцията, докато не бъде 
осигурено спазване на задълженията за дос­
тъп, наложени с влязло в сила решение след 
анализ на съответния пазар.“
§ 199. В глава двадесета се създават чл. 323а 
и 323б:
„Чл. 323а. (1) Контролът по чл. 261в и 
контролът за изпълнение на инструкциите и 
препоръките по чл. 261г се осъществяват от 
председателя и членовете на Комисията за за­
щита на личните данни или от упълномощени 
от нея длъжностни лица от администрацията 
є, като административните наказания се на­
лагат по реда на чл. 43 от Закона за защита 
на личните данни.
(2) По реда на чл. 43 от Закона за защита 
на личните данни се налага и имуществената 
санкция, предвидена в чл. 327, ал. 3.
Чл. 323б. Контролът по изпълнение на 
изискванията на чл. 286, установяването на 
нарушенията по този член и издаването на 
наказателни постановления се извършват от 
компетентните органи по Закона за устройство 
на територията, като размерът на глобите се 
определя в съответствие с чл. 332.“
§ 200. Създава се чл. 326а:
„Чл. 326а. Който наруши функционалните 
спецификации за преносимост на номерата, 
приети от комисията, се наказва с глоба или 
имуществена санкция в размер от 5000 до 
60 000 лв.“
§ 201. В чл. 331 се правят следните изме­
нения и допълнения:
1. В ал. 6 местоимението „є“ се заменя с 
„не предостави информация, или“.
2. Създава се ал. 8:
„(8) Предприятие, предоставящо общест­
вени електронни съобщителни мрежи и/или 
услуги, което не изпълни временно задълже­
ние, наложено с влязло в сила решение, се 
наказва с имуществена санкция в размер от 
50 000 до 200 000 лв.“
§ 202. Създава се чл. 334в:
„Чл. 334в. (1) Предприятие, предоставящо 
обществени електронни съобщителни услуги, 
което не изпълни задължение по чл. 261в, се 
наказва с имуществена санкция в размер от 
2000 до 20 000 лв.
(2) Когато нарушението по ал. 1 е извършено 
повторно, се налага имуществена санкция в 
двоен размер на наложената по ал. 1 санкция.“
§ 203. В чл. 336 след думите „чл. 325“ се 
добавя „чл. 326а“ и се поставя запетая.
§ 204. В чл. 340 думите „ал. 5“ се заменят 
с „ал. 4“.
§ 205. В § 1 от допълнителните разпоредби 
се правят следните изменения и допълнения:
1. Точка 2 се изменя така:
„2. „Абонатна линия“ е физическата верига, 
която свързва крайна точка на обществена 
фиксирана електронна съобщителна мрежа 
към разпределител или друго еквивалентно 
съоръжение във фиксираните електронни 
съобщителни мрежи.“
2. Точка 5 се изменя така:
„5. „Вредни смущения“ са смущения, които 
застрашават функционирането на радионави­
гационните радиослужби или друга радиослуж­
ба за безопасност или по друг начин сериоз­
но увреждат, затрудняват или многократно 
прекъсват дейността на радиослужба, която 
функционира в съответствие с приложимите 
разпоредби на международното, общностното 
или националното законодателство.“
3. В т. 7 след думите „съобщителна мрежа“ 
се добавя „или чрез електронна съобщителна 
услуга“.
4. Точка 8 се изменя така:
„8. „Достъп“ е предоставяне на съоръже­
ния и/или услуги на друго предприятие при 
определени условия на изключителна или 
неизключителна основа с цел предоставяне на 
електронни съобщителни услуги, включително 
когато те се използват за доставяне на услуги 
на информационното общество или услуги за 
разпространение на радио- и телевизионно 
съдържание. Това включва достъп до мрежови 
елементи и свързани с тях съоръжения и услу­
ги, който може да включва и свързването на 
оборудването по жичен или безжичен начин 
(включително достъп до абонатната линия и 
до съоръжения и услуги, необходими за пре­
доставяне на услуги посредством абонатната 
линия), достъп до физическа инфраструктура, 
включително сгради, канали, шахти, кули, 
мачти и стълбове; достъп до съответните 
програмни системи, включително системи 
за оперативна поддръжка; достъп до инфор­
мационни системи или бази данни за пред­
варително подаване на заявки, предоставяне, 
подаване на заявки, поддръжка, ремонт и 
таксуване; достъп до системи за транслиране 
на номера или системи със същата функци­
оналност; достъп до фиксирани и мобилни 
мрежи, включително за осъществяване на 
роуминг; достъп до системи за условен достъп 
за цифрови телевизионни услуги; достъп до 
виртуални мрежови услуги.“
5. Създават се т. 8а и 8б:
„8а. „Достъп на изключителна основа“ е 
достъп, при който предприятието, предоставя­
що достъп, не може да ползва съоръженията, 
до които е предоставило достъп. 
8б. „Достъп на неизключителна основа“ е 
достъп, при който предприятието, предоставя­
що достъп, може да използва съоръженията, 
до които е предоставило достъп, както и да 
отстъпва неизключително право върху тях 
на трети лица.“